Lorong Haji Taib

Lorong Haji Taib terletak di Kuala Lumpur, Malaysia, berhampiran dengan Jalan Tuanku Abdul Rahman.

Asal usul nama
Lorong Haji Taib adalah diambil dari nama asal seorang yang bernama Haji Mohamed Taib bin Haji Abdul Samad yang berasal dari Batusangkar, Tanah Datar, Sumatera Barat, Indonesia (1858-1925).Beliau ialah orang Melayu terkaya di Kuala Lumpur pada zamannya.

Beliau berhijrah dari kampung halamannya di Batu Sangkar, Sumatera ke Kuala Lumpur pada tahun 1876. Di sana, beliau mengembangkan perniagaannya sendiri dan menjadi pemilik beberapa buah kedai di bandar, termasuk sebuah kedai emas di Malay Street (Jalan Melayu) serta sebuah rumah di Ampang Street.

Pegangan hartanah beliau sangat luas, meliputi tanah yang bermula dari Lorong Gombak sehingga ke Kampung Batu di sepanjang Jalan Ipoh.

Haji Taib juga melabur dalam bidang perladangan dan perlombongan bijih timah, menjadikannya antara perintis orang Melayu yang meraih keuntungan besar daripada industri tersebut.

Terdapat sebuah dokumen yang menyebut tentang sebidang tanah seluas 25 ekar di Semenyih yang diperoleh beliau pada tahun 1907 untuk tujuan perlombongan bijih timah.

Haji Taib memainkan peranan penting dalam penubuhan awal Malay Agricultural Settlement pada tahun 1899 serta pembinaan Masjid Jamek, yang menggantikan Masjid Kampung Rawa yang pernah dibina oleh bapanya.

Cucu beliau, Haji Othman bin Abdullah (lahir 21 Disember 1905), dibesarkan di rumah keluarga di No. 27 Jalan Pudu dan menjadi ahli penting dalam Persatuan Kebajikan Pelajar Melayu di Universiti Al-Azhar, Kaherah. Bermula tahun 1931, beliau dilantik sebagai Pengurus akhbar Melayu Majlis di Kuala Lumpur.

Jalan dan lorong yang dinamakan dengan nama beliau dipercayai terletak di kawasan salah satu bekas harta milik Haji Taib.m/s 111

Kawasan Lorong Haji Taib dan sekitarnya sering menjadi sebutan kerana dikaitkan sebagai kawasan ‘daerah lampu merah’ Kuala Lumpur. Hal ini berikutan kewujudan ramai pelacur tempatan dan asing yang beroperasi di situ. Selain itu, kegiatan penagih dadah dan golongan mak nyah juga menambahkan lagi masalah sosial di kawasan tersebut.Jom sertai LANDAS, bantu remaja terpesong 
Keadaan ini secara tidak langsung mencemarkan nama baik seorang bergelar Haji yang terabadikan pada lorong berkenaan.

Rujukan

Kategori:Jalan di Kuala Lumpur
Kategori:Daerah lampu merah di Malaysia